Tėkruojė Jiezaus bažninčė

Tėkruojė Jezaus bažninčė (kin. 真耶穌教會) - valna pruotestontėška krėkščiuonėškas krīptėis tėkintiūju bėndruomenė, ikorta Pekėnė (Kėnėjuo) 1917 m. prigol aple 1,5 mln. prieteliu. Pamatėnē vieras duoktrėnas teigėnē „Švėntuosės Dvases gavėms, liudėjėms kalbiejėmo kalbuom, īr Dongaus Karalīstes paveldiejėma garantėjė.“ „Krėkšts ondėnio – sakramėnts grieku atleidėmou ė atgėmėmou. Krėkštėjama naturalio gīvo ondėnio kap upie, jūruo a šaltinie. Krėkštėjantīsės, katros jau īr pakrėkštīts ondėnio ė Švėntuojė Dvasė, krėkštėj Viešpatėis Jiezaus Kristaus vardo. Krėkštėjamasis tor vėsėškā pasinert i undinė palėnkės galva veido žemīn“ „Kuojū mazguojėma sakramėnts leid vienītėis su Viešpačio Jiezum Kristum. Uns tēp pat visumet primėn, ka rēk turiet meilės, švėntoma, kokloma, atlaidoma ė paslaugoma, kikvėinam pakrėkštītam ondėnio tor būt nuplautas kuojas Jiezaus Kristaus vardo. Kuojas mazguo vėins kėtam, kumet tik īr tinkama“ „Švėntuojė Komunėjė īr sakramėnts, skėrts paminavuotė viešpatėis Jiezaus Kristaus smertė. Uns leid mums su anou dalintėis mūs viešpatėis kūno ė kraujo, ka mes turietomem omžėna živata ė būtomiem prikeltė Paskotėniuojė Teisma dėina. Tas sakraments turietom būtė laikuoms kou dažniau. Nauduojama tik nerauginta douna ė vīnuogiū sultīs.“ „Šaba dėina, septintuojė savaitės dėina (šeštadienis), īr Švėnta Dėina, palaiminta ė pažėnklinta Dieva. Anuos laikuomasi Viešpatėis maluonė Dieva kūrėma ė išganīma prisimėnėmou i su omžėna puoėlsė vėltėm atēnontiam givenėmė.“ „Jėzus Kristus - žuodis, katras tapa kūno, nūmėrė unt krīžiaus diel nusidiejeliu atpėrkėma, tretė dėina prisikielė ė pakėla i Dongo. Uns īr vėinintelis žmonėjės ėšgelbėtuos, dongaus ė žemės sotvėries ė vėinintėlis tėkros Dievs". „Švėntuojė Biblėjė, katra apem sena ė naujė testamėntus īr ikviepta Dieva, ėr īr vėinintelė raštėška tiesībė ė standarts Krėkščiuonė gīvenėmou“ „ėšgelbiejėms īr douts ėš Dieva maluonės par tikiejėm. Tėkontė̄jė privala pasikliaut Švėntāja Dvasia sėikdamė šventoma, tam ka pagerbtom Dieva ė mīlietom žmuonėjė“ „Tėkruojė Jiezaus bažninčė ikorta mūsa Viešpatėis Jiezaus Kristaus par Švėntuojė Dvasė par “paskutėnė līto” īr atkorta tėkruojė apaštalu čiesu bažninčė.“ „Dieva ontros atējėms ivīks paskotėnė dėina, kumet uns nužėngs ėš dongaus teistė svieta: duorė̄jė gaus omžėna givenėma, vuo griešnė̄jė bus omžėnā pasmerktė smertē“